# Francisco Nicolás Gómez Iglesias

Francisco Nicolás Gómez Iglesias (Madrid, 18 d'abril de 1994), conegut per la premsa espanyola com el pequeño Nicolás, és un estudiant espanyol de dret, cèlebre per haver estat detingut a l'octubre de 2014 acusat de falsedat, estafa i usurpació d'identitat. Segons sembla, el jove es va infiltrar a les altes esferes del poder polític i econòmic espanyol, arribant fins i tot a fer-se passar per membre del CNI i a assistir a la coronació de Felip VI.

## Biografia

Va créixer al barri de Prosperitat, a Madrid, i va estudiar al col·legi San Francisco de Asís, on era l'estudiant menys ric. Això va fer que es proposés d'ascendir socialment. Comença a treballar com relacions públiques de discoteques com Élite light, amb 15 anys. Cobrava un euro per persona que entrava, i en una nit n'hi podien accedir fins a mil, entre elles fills de polítics. Un any després, li feu la competència al que fou el seu cap amb la discoteca Liberata. Jaime García-Legaz li va obrir les portes de la Fundació FAES, com a coordinador d'actes per a joves. En una entrevista amb el periòdic El Mundo va dir que va ser president del Club Jove del Partit Popular de Moncloa-Aravaca.
A les festes de la Comunitat de Madrid del 2 de maig de 2008, durant un acte del PP al que estaven convidats Esperanza Aguirre i Mariano Rajoy, Gómez Iglesias va barrar el pas a la periodista Estíbaliz Gabilondo del programa CQC de la Sexta. En 2011 va aparèixer acompanyant a Rajoy quan va ser a votar en les eleccions generals de novembre d'aquell any. També ha estat present en esdeveniments públics amb Jaime Major Orella, Arturo Fernández Álvarez, José María Aznar i Jaime García-Legaz en FAES.
Mentre estudiava Dret en CUNEF, es presentava com una personalitat amb importants contactes polítics i empresarials, circumstància que utilitzava per aprofitar-se de certes entitats i persones. Va ser descrit per una amistat propera com a posseïdor «d'una ment privilegiada» i susceptible de ser qualificat com a «superdotat». Ha afirmat haver col·laborat amb el CNI, amb la Casa Real i amb la Vicepresidència del govern. Va dir ser un charlie (en l'argot del servei secret, un col·laborador fora de la nòmina) del CNI. Arran d'aquestes declaracions, i a instàncies del mateix CNI, l'advocacia de l'estat va demandar el 3 de desembre de 2014 a Francisco Nicolás per un presumpte delicte d'injúries. Al gener de 2016 va participar al programa de telerrealitat de Telecinco Gran Hermano VIP, pel qual va rebre 228.571 euros bruts.

## Presumpte suborn a empreses

Presumptament, va estafar a desenes de persones, a les quals prometia suculents negocis gràcies als seus suposats contactes en els escalafons més alts de l'Administració i el Govern espanyol, i fins i tot del CNI. Presumptament, va contactar amb OHL i Acciona, presentant-se amb una falsa identitat d'assessor del Govern, per exigir pagaments de comissions per permetre el desbloqueig de negocis i inversions.

## Presumpte intent de suborn al cas Pujol

Francisco Nicolás suposadament va contactar amb l'advocat de la família de Jordi Pujol al cas de frau fiscal, fent-se passar per un enviat del CNI exigint diners al lletrat per unes gestions per millorar la situació judicial de l'expresident de la Generalitat de Catalunya.

## La falsa visita de Felip VI a Ribadeo

El 14 agost 2014 s'esperava la visita del rei Felip VI al poble gallec de Ribadeo a causa d'un rumor que havia fet córrer Francisco-Nicolás Gómez Iglesias. Fins i tot l'alcalde del poble esperava per rebre al monarca, però només van trobar-hi el mateix Francisco-Nicolás, qui va arribar acompanyat per quatre cotxes i vuit escortes, amb les sirenes, a més de la policia local.

## Detenció

Dimarts, 14 d'octubre del 2014, va ser detingut a casa de la seva àvia per la policia nacional pels càrrecs de falsedat, estafa i usurpació d'identitat. Segons la seva versió la detenció es va produir per sis membres de la Unitat d'Assumptes Interns del Cos Nacional de Policia. Durant les 72 hores que va durar la seva detenció —el màxim previst per la llei— va assegurar haver rebut tortures psicològiques en comissaria.

## Referències

* ↑ Gonzalo Bareño. ««Aquí Nicolás siempre ha sido retrasado»». La Voz de Galicia, 25-10-2014.
* ↑ «Un concejal del PP, 'padrino' de confirmación del 'pequeño Nicolás'». El Mundo, 24-10-2014. [Consulta: 24 juny 2021].
* 1 2 Ordaz, Pablo «El Pequeño Nicolás: “Me mandaron a un colegio donde todos eran ricos menos yo. Me dije: ‘Tengo que tener ese nivel de vida”». El País [Madrid], 14-12-2019. ISSN: 1134-6582.
* ↑ «Las aventuras escolares del 'pequeño Nicolás'». El Mundo, 23-10-2014. [Consulta: 24 juny 2021].
* 1 2 3 «El primer negocio rentable del pequeño Nicolás». El Mundo, 06-11-2014. [Consulta: 24 juny 2021].
* ↑ «Relaciones públicas en una discoteca, el primer negocio de Francisco Nicolás». La Sexta, 28-11-2014. [Consulta: 24 juny 2021].
* 1 2 «Nicolás: "Yo generé muchas envidias, con 15 años ya tenía despacho y me pasaban llamadas"». La Sexta, 28-11-2014. [Consulta: 24 juny 2021].
* ↑ 'Celebré mi cumpleaños en el ático de Ignacio González', El Mundo, Eduardo India, Esteban Urreiztiefta, Madrid 23/11/2014
* ↑ «Las primeras andanzas del pequeño Nicolás cuando tenía 14 años». [Consulta: 27 octubre 2014].
* ↑ Daniel Verdú. «La gran estafa del pequeño Nicolás». El País, 17-10-2014.
* 1 2 José María Olmo. «La vida inventada del pequeño Nicolás: de 'amigo' de Felipe VI a chantajista del Ibex». El Confidencial, 16-10-2014.
* ↑ Editorial. «Tiene «delirios narcisistas», vive con su abuela y viste traje desde los 13 años». La Voz de Galicia. La Voz de Galicia, 18-10-2014.
* ↑ María Pina. «La Pechotes defiende al «pequeño Nicolás»: «Él está muy tranquilo»». ABC, 25-10-2010.
* ↑ Francisco Nicolás: "Denuncié actuaciones 'alegales' de algunos miembros del CNI", telecinco, 23.11.14
* ↑ 'El pequeño Nicolás' revela que era un 'Charlie' del CNI y que le pedían cosas "alegales", estrelladigital.es, S. Serrano 23/11/2014
* ↑ «La Abogacía del Estado se querella contra el 'pequeño Nicolás' por injurias a instancias del CNI». El Mundo (España), 03-12-2014 [Consulta: 4 desembre 2014].
* ↑ «Se filtran los cuatro últimos concursantes de ‘Gran Hermano Vip 4’». La Vanguardia, 07-01-2016 [Consulta: 7 gener 2016].
* ↑ ««GH VIP»: El Pequeño Nicolás, el primer expulsado del reality». La Voz de Galicia, 21-01-2016 [Consulta: 22 gener 2016].
* ↑ Negre, Javier «Éste es el joven que suplantó al 'pequeño Nicolás' en Selectividad» (en castellà). , 21-01-2017 [Consulta: 1r juny 2017].
* ↑ «Francisco Nicolás, también junto a Rajoy en las elecciones generales de 2011», 11-11-2014. [Consulta: 23 novembre 2014].
* ↑ Ana I. Gracia. «El pequeño Nicolás utilizó a García-Legaz y a FAES para engordar su currículum». El confidencial, 19-10-2014.
* ↑ EDUARDO INDA y ESTEBAN URREIZTIETA. «Francisco Nicolás: 'Yo colaboraba con el CNI, Moncloa y Zarzuela'». El Mundo, 22-11-2014.
* ↑ «La detención de Nicolás». El Mundo, 22-11-2014 [Consulta: 24 novembre 2014].